internet vaartha 351 Views
న్యూఢిల్లీ : ఒఎన్‌జిసి, రిలయన్స్‌ కంపెనీలకు మరింత ఊతం ఇస్తూ ప్రభుత్వం సహజవాయువు ధరలను ఇప్పటివరకూ వెలికితీయని గ్యాస్‌ అన్వేష ణలు, సంక్లిష్ట క్షేత్రాల్లో గ్యాస్‌ధరను 60శాతం పెంచాలని నిర్ణయిం చింది. దేశీయంగా ఉత్పత్తిచేసిన గ్యాస్‌ సగటుధరలు అమెరికా, కెనడా, రష్యాల్లోని గ్యాస్‌ధరల సగటును నిర్ణయించి దేశీయ ధర లను నిర్ణయిస్తోంది. ఇక సముద్ర జలాల్లో లోతుగా గ్యాస్‌ అన్వేషణ లు జరపాల్సిన ఉన్న బావుల్లో వెలు వడే గ్యాస్‌కు మాత్రం ప్రత్యామ్నా య ఇంధన వనరుల సగటుధర ఆధారంగా పెంచాలని నిర్ణయించింది. నాఫ్తా, ఫ్యూయల్‌ ఆయిల్‌, దిగుమతిచేసుకున్న లిక్విడ్‌ నేచురల్‌ గ్యాస్‌ వంటివివాటి సగటుధర ఆధారంగా నిర్ణయి స్తుంది. భారత్‌లో సగటుగ్యాస్‌ధర ఇప్పటివరకూ మిలియన్‌బ్రిటిష్‌ థర్మల్‌యూనిట్‌కు 3.82 డాలర్లు గా నిర్ణయించారు. అదే ఏప్రిల్‌లో 3.15 డాలర్లకు వస్తుంది. ఈ ధర లోతైన సముద్రజలాల్లో గ్యాస్‌ అన్వేషణకు ఎంతమాత్రం గిట్టుబాటుకాదని కంపెనీ లు వాదిస్తున్నాయి. ఇందుకోసం డీప్‌సీ, అల్ట్రాడీప్‌ సీ, ఎక్కువ ఉష్ణోగ్రత, ఎక్కువఒత్తిడి ఉన్న ఏరియాల్లో నాఫ్తా, ఇంధన చమురు, లిక్విఫైడ్‌ నేచురల్‌ గ్యాస్‌ సగటు ఆధారంగా ధరలు నిర్ణయిస్తామని ఆర్థిక వ్యవహారాల కార్యదర్శి శక్తికాంత దాస్‌ వెల్లడించారు. ఈ మూడు విభాగాల్లో గ్యాస్‌ధరలు ఎంఎంబిటియుకు 6 డాలర్లుగా ఉన్నాయి. ప్రభుత్వరంగంలోని ఒఎన్‌జిసి, రిలయన్స్‌ ఇండస్ట్రీస్‌, గుజరాత్‌ స్టేట్‌ పెట్రోలియం కార్పొరేషన్‌లు కెజిబేసిన్‌లోనే ఎక్కు వ అన్వేషణ చేస్తున్నాయి. ఆర్థిక మంత్రి అరుణ్‌జైట్లీ బడ్జెట్‌లో రెండుదశల గ్యాస్‌ విధానం అమలవుతుందని వెల్లడించారు. అపారమైన సహజవనరులున్పటికీ వాటిని వెలికితీయడంలో అంచనాలకు దిగువన ఉన్నా మని ఆర్థికమంత్రి సైతం అంగీకరించారు. ఆర్థికసర్వేలో మార్కెట్‌ ఆధారిత ధరలు నిర్ణ యమేగ్యాస్‌కు వర్తింపచేయాలని సూచిం చింది. దీనితో సంక్లిష్టక్షేత్రాల్లో వెలికితీతకుగాను గ్యాస్‌ ధరను 60శాతంపెంచేందుకు ప్రభుత్వం యోచిస్తోంది.